ธนาคาร5แห่ง7สาขาปิดหลังเจอน้ำท่วม
ธปท.เผยมีธนาคารพาณิชย์ 5 แห่ง รวม 7 สาขา ขอปิดทำการชั่วคราวเพราะปัญหาน้ำท่วม
13 ก.ย. 2554

ธปท.เผยมีธนาคารพาณิชย์ 5 แห่ง รวม 7 สาขา ขอปิดทำการชั่วคราวเพราะปัญหาน้ำท่วม 
ธนาคารแห่งประเทศไทย(ธปท.) ออกประกาศแจ้งการของปิดสาขาเป็นการชั่วคราว ของธนาคารพาณิชย์ 5 แห่ง รวม 7 สาขา เนื่องจากประสบปัญหาน้ำท่วม ตามรายละเอียดดังนี้  1.ธนาคารกรุงไทย สาขาละงู จ.สตูล 2. ธนาคารไทยพาณิชย์ สาขาละงู จ.สตูล 3.ธนาคารกรุงเทพ สาขาละงู จ.สตูล 4.ธนาคารนครหลวงไทย สาขาจันทบุรี  จ.จันทบุรี และ5.ธนาคารกสิกรไทย สาขาอินทร์บุรี จ.สิงห์บุรี สาขาถนนศรีรองเมือง จ. จันทบุรี และสาขาคลองลาน จ. กำแพงเพชร 
ทั้งนี้ ที่ทำการสาขาธนาคารพาณิชย์เหล่านี้ขอปิดทำการชั่วคราวในวันที่ 13 ก.ย.ที่ผ่านมา อย่างไรก็ตามจะสามารถเปิดทำการได้อีกครั้งเมื่อไรทางธนาคารจะมีการรายงานและขออนุญาตต่อธปท.อีกครั้ง